
Temeljem odredbi članka 69. Zakona o šumama („Narodne novine“ broj 68/18, 115/18, 98/19, 32/20, 145/20, 101/23, 36/24) i članka 30. Statuta Općine Bistra („Službeni glasnik Općine Bistra“ broj 2/21), Općinsko vijeće Općine Bistra na __. sjednici održanoj __.__.2026. godine donosi

P R O G R A M 
UTROŠKA SREDSTAVA ŠUMSKOG DOPRINOSA 
ZA 2027. GODINU
Članak 1.
Programom utroška sredstava šumskog doprinosa za 2027. godinu (u daljnjem tekstu: Program), utvrđuje se namjena trošenja sredstava ostvarenih kao prihod Proračuna Općine Bistra za 2027. godinu ostvaren temeljem uplata šumskog doprinosa. 
Članak 2.
Temeljem Zakona o šumama šumski doprinos plaćaju pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni sortimenti), jedinicama lokalne samouprave u visini od 5% u odnosu na prodajnu cijenu proizvoda na panju. 
Članak 3.
Prihodi od šumskog doprinosa u 2027. godini planirani su u iznosu od 20.000,00 eura (konto 6524, pozicija prihoda P035). 
Sukladno zakonskim odredbama, sredstva od šumskog doprinosa utrošiti će se za izgradnju komunalne infrastrukture prema Programu izgradnje komunalne infrastrukture za 2027. godinu za: „Rekonstrukcija dijela Podgorske ulice“  (konto 4213, pozicija rashoda R128-6).
                 Članak 4.

Odsjek za financije Jedinstvenog upravnog odjela Općine Bistra prati i nadzire izvršenje ovog Programa.

Članak 5.
Ovaj Program stupa na snagu osmog dana od dana objave u Službenom glasniku Općine Bistra, a primjenjuje se od 01.01.2027. godine.

